
A PARODONTÁLIS BETEGSÉG ÉS A KOSZORÚÉRPLAKKOK FOKOZOTT VULNERABILITÁSA KÖZÖTTI KAPCSOLAT KORONÁRIA-CT-ANGIOGRÁFIÁVAL VIZSGÁLT PÁCIENSEK ESETÉN - AZ ATHERODENT TANULMÁNY EREDMÉNYEI

Bevezető: Jelen tanulmány célja a parodontális betegség súlyossága, a koszorúérkalcifikációk, illetve az instabil plakkok tulajdonságai közötti kapcsolat vizsgálata olyan páciensek esetén, akik instabil anginás panaszok miatt koszorúér-CT-angiográfiás (CCTA) kivizsgálásban részesültek.
Módszer: A tanulmány célcsoportja 52 instabil anginában szenvedő páciens volt. Első lépésként a páciensek két vizsgálatnak voltak alávetve: egy CCTA vizsgálatnak, valamint egy komplex fogászati vizsgálatnak. A fogorvosi vizsgálat során megállapítottuk a parodontális indexet (PI) minden páciens esetében, amely a parodontális betegség súlyosságának a mutatója. A PI medián értéke alapján a pácienseket két csoportba soroltuk: alacsony PI-vel (LPI), illetve magas PI-vel (HPI) rendelkező csoportokba (LPI: PI <22, HPI: PI>22).
Eredmények: A HPI-csoportba sorolt páciensek esetében nagyobb plakk-, illetve nem kalcifikált plakktérfogat (p=0.013, p=0.0003) volt kimutatható CCTA vizsgálat során. A vulnerabilitási tényezők jelenléte az ateromatózus plakkban szintén jelentős korrelációt mutatott a PI-vel (p=0.001). A parodontális betegség indexei közül a fogínykötődés elvesztése (p=0.009) és a papilláris vérzési index (p=0.002) szoros összefüggést mutatott magas rizikójú plakkokkal. A PI továbbá szignifikáns összefügést mutatott a koszorúér-kálcium score-ral (r=0.45, p=0.0008), de a szubklinikai ateroszklerózis hagyományos markereivel nem volt kimutatható korreláció.
Következtetés: Ezen eredmények alapján kijelenthető, hogy azon instabil anginában szenvedő páciensek, akik parodontális betegsége egy már előrehaladott stádiumban volt, nagyobb az koszorúérbeli össz-kalciummennyiségük volt, illetve a kulprit plakkok vulnerábilisabb fenotípusúak voltak, mint azon páciensek esetében, akik szintén instabil anginában szenvedtek, de a parodontális betegség kezdetleges stádiumban volt.



